CELEX: 32013R0386
Language: hu
Date: 2013-04-22 00:00:00
Title: A Bizottság 386/2013/EU végrehajtási rendelete ( 2013. április 22. ) egyes áruk Kombinált Nómenklatúra szerinti besorolásáról

27.4.2013   
            
            
               HU
            
            
               Az Európai Unió Hivatalos Lapja
            
            
               L 117/12
            
         A BIZOTTSÁG 386/2013/EU VÉGREHAJTÁSI RENDELETE
   (2013. április 22.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. április 22-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Vizes tárolópufferben 20 μg–5 mg rekombináns humán glikoproteinből (laminin) álló termék.
                  A terméket sejtkultúraedények bevonására használják fel. Az ilyen edények felületi sejtadhéziós tulajdonságának javításával az őssejttenyésztés során mátrixként szolgál.
                  A termék nem tápanyag az őssejtek számára, azok fenntartásához vagy tenyésztéséhez sejtkultúra-tápközeggel kombinálva kell felhasználni.
               
               
                  3504 00 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 3504 00 és a 3504 00 90 KN-kód szövege határozza meg.
                  Mivel a termék az őssejttenyésztés során csak mátrixként szolgál, és sejtkultúra-tápközeggel kombinálva kell felhasználni, nem tekinthető a 3821 vtsz. alá tartozó elkészített táptalajnak (lásd még a 3821 vámtarifaszámhoz tartozó HR-magyarázatban szereplő „nem tartozik ide” részt).
                  A termék 3822 vtsz. alá történő besorolása kizárt, mert nem használják fizikai, biofizikai vagy biokémiai folyamatok kiértékelésére vagy analitikai reagensként (lásd még a 3822 vámtarifaszámhoz tartozó HR-magyarázat első bekezdését).
                  A laminin a 3504 vtsz. alá tartozó más fehérjeanyag, más vámtarifaszám alatt pontosabban nem meghatározott (lásd még a 3504 vámtarifaszámhoz tartozó HR-magyarázat (B) pontját).
                  A terméket ezért, mint más fehérjeanyagot, a 3504 vtsz. alá kell besorolni.